**ΙΣΤΟΡΙΑ Γ΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**(ΟΜΑΔΑΣ ΠΡΟΣΑΝΑΤΟΛΙΣΜΟΥ ΑΝΘΡΩΠΙΣΤΙΚΩΝ ΣΠΟΥΔΩΝ)**

**ΟΜΑΔΑ Α**

**1ο ΘΕΜΑ**

**1.α.**

**(I)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1.Το ελληνικό κράτος διευρύνθηκε το 1864 με την προσάρτηση των Επτανήσων.
2. Η Εθνική Τράπεζα διατήρησε το δικαίωμα έκδοσης χαρτονομίσματος και μετά την ίδρυση της Τράπεζας της Ελλάδος.

3. Σύμφωνα με το σύνταγμα του 1844 τα μέλη της Γερουσίας εκλέγονταν από τη Βουλή και

διατηρούσαν το αξίωμά τους ισόβια.

4. Η Λέσχη των Φιλελευθέρων ιδρύθηκε στην Αθήνα το 1912.

5. Το δημοψήφισμα της 3ης Νοεμβρίου 1935 έδωσε τέλος στο πολίτευμα της αβασίλευτης δημοκρατίας.

(μονάδες 5)

**(II)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. Διατύπωση της «Μεγάλης Ιδέας» από τον Ιωάννη Κωλέττη

β. Έναρξη εργασιών διάνοιξης της διώρυγας της Κορίνθου

γ. Ίδρυση της Εθνικής Τράπεζας

δ. Διχοτόμηση της δραχμής

ε. Ψήφιση της αρχής της δεδηλωμένης

(μονάδες 5)

 **Μονάδες 10**

**1.β.** Να προσδιορίσετε το περιεχόμενο των ακόλουθων ιστορικών όρων: *αγροτική μεταρρύθμιση, κόμμα του Γ. Θεοτόκη.*

**Μονάδες 7+8 = 15**